Rusia racolează, pe Telegram, colaboratori pentru sabotaje în Europa, arată o anchetă. Reacția UE: „Terorism sponsorizat de stat”
Grupuri hacktiviste pro-Rusia au abordat în mod activ persoane prin intermediul rețelei Telegram pentru a efectua sabotaje și acte de vandalism și pentru a sprijini operațiuni perturbatoare în întreaga Europă, arată o anchetă difuzată marți de mai multe posturi publice de televiziune europene. Plata pentru aceste sabotaje era în criptomonede. Ca răspuns la aceste dezvăluiri, șefa diplomației UE a  declarat că agenți ruși și iranieni se află în spatele „terorismului sponsorizat de stat” împotriva Europei, scrie Politico.